ในสมัยที่นิวคุงยังเรียนอยู่ที่ ม.เกษตร หลังเลิกเรียนก็มักจะชวนกันมากินกันที่ร้าน อาเหล็ง เนื้อย่างเกาหลี อยู่บ่อยๆ วันก่อนนึกครึ้มอยากกิน เลยจัดซะเลย
ร้านจะเป็นร้านหมูกระทะที่เปิดมานานมาก ตั้งแต่สมัยผมเรียนจนถึงปัจจุบัน ร้านจะเปิดราวๆ 5 โมงเย็นได้ (ถ้าจำไม่ผิด) ร้านจะกว้าง เลือกที่นั่งได้ตามใจชอบ
บรรยากาศร้านก็จะเป็นแบบเป็นสัดส่วนดี มีไลน์อาหารสด ไลน์อาหารทอด ไลน์ผัก และของหวานแยกกันเป็นอย่างดี

ที่ร้านจะเน้นขายบุฟเฟ่หมูกะทะเป็นหลัก ราคาต่อคนจะอยู่ที่ราวๆ 149 บาท (ถ้าจำไม่ผิด) ราคานี้ไม่รวมน้ำนะครับ 
ในราคานี้ก็สามารถกินได้ทุกอย่างเลยไม่ว่าจะเป็น เนื้อหมู วัว ไก่ ปลาหมึก กุ้ง แฮม หมูสามชั้น ผัก ลูกชิ้น เป็นต้น
นอกจากนี้ก็มีพวกของทอดอย่าง ไก่ทอด หอยจ๊อ นักเกต เฟรนฟราย์ ให้เลือกกินด้วย
มีอาหารอย่างสปาเก็ตตี้ ไลน์ผักสด มีไข่ไก่ให้ต้มกิน และไมน้ำแข็งไสกับไอศครีมเนสเล่ให้ตักอย่างไม่อั้นด้วย

ที่ผมชอบที่สุดของร้านนี้ทืทำให้ผมต้องกลับมากินบ่อยๆคือ
1. กุ้งสด ของที่นี่เป็นกุ้งที่มีความสดใหม่เป็นกุ้งกุลาตัวใหญ่ เนื้อแน่น ต้มกินแล้วได้รสหวานเนื้อกุ้งอร่อยมากๆ
2. เนื้อวัว ร้านหมูกะทะส่วนใหญ่มักจะไม่มีเนื้อวัว เพราะต้นทุนมันสูง แต่ร้านนี้มี แต่ยังอร่อยอีกด้วย เนื้อนุ่มไม่เหนียวเลย ได้รสเนื้อเน้นๆเลย
3. นักเกต+ไก่ทอด ของที่นี่มันเด็ดจริงๆคือทอดมาร้อนๆ และตัวไก่ทอดมีรสหวานอร่อย ทอดได้สุกถึงข้างใน และกินแล้วไม่เลี่ยนเลยแม้แต่น้อย กินระหว่างรอของบนกระทะสุกได้เพลินๆ
4. ไอศครีมเนสเล่ ชอบที่มีรสชาติให้เลือกกินมากกว่า 8 รสชาติ ตักกินได้แบบไม่ยั้ง เป็นของหวานที่บรรเจิดที่สุดสำหรับผม 555+

สรุปโดยรวม (เต็ม 10)
ให้ 8 คะแนนครับ แม้เมนูอาหารตามไลน์นั้นจะน้อยกว้าร้านหมูกะทะร้านอื่นๆมาก แต่ด้วยรสชาติอร่อยเฉพาะในตัวของมันทำให้ผมชอบกินจนถึงตอนนี้เลยครับ ^^

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  19 / 3 / 57
